Downloaded from YTS.BZ
Official YIFY movies site: YTS.BZ
Στη διάρκεια της ζωής μου,
έχω επισκεφθεί πολλά εκπληκτικά μέρη.
Έχω γνωρίσει πολλά συναρπαστικά πλάσματα.
Αλλά υπάρχουν κάποια
με τα οποία έχω νιώσει ένα ιδιαίτερα βαθύ δέσιμο.
Διαθέτουν δύναμη και ενέργεια
που ξεπερνούν τις δικές μας.
Αλλά όταν τα κοιτάζω,
δεν είναι το μέγεθος και η δύναμή τους που με γεμίζει δέος.
Είναι η ευφυΐα και η αντίληψη που βλέπω στα μάτια τους
όταν με κοιτούν κι αυτά.
Με γεμίζουν με μια σαρωτική αίσθηση κατάπληξης
και φόβου.
Αλλά όχι φόβο για εκείνα.
Έναν φόβο ότι σ' εμένα, σ' εμάς
μπορεί να διέφυγε κάτι.
Κάτι σημαντικό.
Μια βαθύτερη κατανόηση για το τι και ποιοι είναι…
και τι μπορεί να σημαίνει αυτό για εμάς.
ΝΤΕΪΒΙΝΤ ΑΤΕΝΜΠΟΡΟ: Η ΙΣΤΟΡΙΑ ΕΝΟΣ ΓΟΡΙΛΑ
Θυμάμαι την πρώτη φορά που γνώρισα ορεινούς γορίλες.
"Δευτέρα, 9 Ιανουαρίου 1978.
Οι τέλειοι κώνοι των ηφαιστείων Βιρούνγκα είναι μπροστά".
ΡΟΥΑΝΤΑ ΑΝΑΤΟΛΙΚΗ ΑΦΡΙΚΗ
"Ξεκινάμε μιάμιση ώρα περπάτημα μέχρι το βουνό.
Σιγά σιγά, το κοινό δάσος μεταμορφώνεται
σε ένα τροπικό δάσος μεγάλου υψομέτρου.
Δέντρα με μακριά κλαδιά καλυμμένα με μαξιλάρια από επίφυτα.
Πράσινες φτέρες με φύλλα σαν κορδέλες
με λεπτά, ωχρά ισπανικά βρύα παντού.
Βρήκαμε μια ομάδα θηλυκών και ανηλίκων σε ένα μικρό ξέφωτο.
Και προς μεγάλη μου έκπληξη, μου επέτρεψαν να πλησιάσω".
Αυτό δεν θα ήταν εφικτό
χωρίς την πρωτοποριακή δουλειά της Ντάιαν Φόσι.
Ζούσε ανάμεσα στους γορίλες…
μελετώντας τις λεπτομέρειες της ζωής τους.
Επειδή κάναμε όπως μας είπε η Ντάιαν,
μας δέχτηκαν επί ίσοις όροις.
"Έπρεπε να κάνω μια παύση και να ανταλλάξω ένα βαθύ γρύλισμα.
Τον καθησυχαστικό ήχο που σημαίνει 'Είμαι εδώ'".
Η όρασή τους, η ακοή τους, η όσφρησή τους
μοιάζουν τόσο με τα δικά μας,
που βλέπουμε τον κόσμο όπως κι εκείνοι.
Αν υπήρχε η πιθανότητα να ξεφύγω από την ανθρώπινη κατάσταση
και να ζήσω με τη φαντασία
στον κόσμο ενός άλλου πλάσματος,
θα επέλεγα τον γορίλα.
Αυτό που δεν λέω εκεί
είναι ότι δεν είχαμε σκοπό να κινηματογραφήσουμε
μια συνάντηση με γορίλες αμέσως.
Ο σκοπός της σεκάνς
ήταν η σημασία του αντιτακτού αντίχειρα και του δείκτη.
Δεν πιστεύαμε ότι θα αποκτούσαμε επαφή μαζί τους.
Θα καθόμασταν εκεί και θα μιλούσαμε γι' αυτούς.
Γύρισα. Ήταν ξαπλωμένοι κάτω. Γύρισα να κοιτάξω την κάμερα.
Ένιωσα ένα βάρος στα πόδια μου.
Και κοίταξα χαμηλά. Ήταν ο μικρός Πάμπλο.
ΠΑΜΠΛΟ 3 ΕΤΩΝ
Πώς να μιλήσω για την εξέλιξη αντίχειρα και δείκτη;
Χαλάρωσα και το άφησα να συμβεί.
Κοίτα αυτό το υπέροχο πλασματάκι.
Είναι συναρπαστικό. Θες να τον αγκαλιάσεις.
Νιώθεις την απόλυτη ευτυχία.
Πολλοί θα θεωρούσαν ότι ήταν η πιο σημαντική σεκάνς στη σειρά.
Αν όχι σε ολόκληρη τη βιντεοσκοπημένη ζωή μου.
Υπάρχει πιο πολύ νόημα και αμοιβαία κατανόηση
όταν ανταλλάζεις ένα βλέμμα με έναν γορίλα
από κάθε άλλο ζώο που ξέρω.
Τότε δεν γνώριζα τι απίστευτη ζωή θα ζούσε ο Πάμπλο…
ή τι κληρονομιά θα άφηνε πίσω του.
Τώρα έχω την ευκαιρία να πω την ιστορία του Πάμπλο
και των απογόνων του
που κατοικούν ακόμα στις βουνοπλαγιές των Βιρούνγκα.
Σχεδόν 50 χρόνια αργότερα,
αυτή η οικογένεια γοριλών, τώρα γνωστή ως ομάδα Πάμπλο,
βρίσκεται σε ένα σημείο καμπής της ιστορίας της.
Ο κυρίαρχος ασημόραχος γορίλας κι αρχηγός της ομάδας
είναι ο Γκιτσουράσι.
ΓΚΙΤΣΟΥΡΑΣΙ 27 ΕΤΩΝ
Είναι ένας από τους πιο ηλικιωμένους και πιο έμπειρους γορίλες
στο βουνό.
Και η ομάδα Πάμπλο απόλαυσε μια περίοδο σταθερότητας
υπό την ηγεσία του.
Αυτή η σταθερότητα οφείλεται εν μέρει
στον σημαντικότερο σύμμαχό του.
Η Τέτα είναι το κυρίαρχο θηλυκό.
ΤΕΤΑ 13 ΕΤΩΝ
Έχει τον σεβασμό της ομάδας,
και όλοι την ακολουθούν.
Η Τέτα και ο Γκιτσουράσι
μοιράζονται έναν μοναδικό δεσμό.
Με εκείνη στο πλευρό του,
έχει διατηρήσει την εξουσία για πέντε χρόνια.
Οι δυο τους είναι η καρδιά αυτής της οικογένειας γοριλών.
Αλλά ο Γκιτσουράσι έχει πια περάσει την ηλικία της σωματικής του ακμής.
Και περιμένουν άλλοι να τον διαδεχτούν.
Ο Ουμπούζου…
ΟΥΜΠΟΥΖΟΥ 17 ΕΤΩΝ
…ένας ανερχόμενος ασημόραχος.
Πολύ μεγάλος,
πολύ δυνατός,
με τις δικές του φιλοδοξίες.
Ο Γκιτσουράσι χάνει τις δυνάμεις του…
και ο Ουμπούζου θέλει να γίνει αρχηγός.
Αλλά προς το παρόν,
η ομάδα έχει ξετρελαθεί με το μωρό της Τέτα.
Όπως και για εμάς,
ένα νεογέννητο είναι πηγή λατρείας.
Αλλά είναι μόλις μερικών μηνών,
οπότε η Τέτα πρέπει να την προφυλάξει,
ειδικά όταν τα πράγματα αγριεύουν.
Οι γορίλες κάθε ηλικίας αγαπούν το παιχνίδι.
Είναι σημαντικό κομμάτι της σφυρηλάτησης και της διατήρησης των δεσμών.
Αλλά ο Ουμπούζου δεν ενδιαφέρεται για τα παιχνίδια.
Αυτήν τη στιγμή, έχει επικεντρωθεί στον Γκιτσουράσι.
Έχει ξεπεράσει σε μέγεθος το ηλικιωμένο αρσενικό
και προσπαθεί να το εκφοβίσει.
Μα το να είσαι αρχηγός μιας ομάδας γοριλών δεν αφορά μόνο τη δύναμη…
όπως είδα ο ίδιος τόσα χρόνια πριν στη Ρουάντα.
"Ο κυρίαρχος γορίλας είναι ο Μπετόβεν, μάλλον 30 χρονών".
ΜΠΕΤΟΒΕΝ
"Έχει επιθετικό περπάτημα".
Πλησιάζει. Είναι ένα τεράστιο ζώο.
Τεράστιο σε σύγκριση με εσένα.
Ένα χτύπημα με τη γροθιά του μπορεί να σου ανοίξει το κεφάλι.
Ωστόσο, ο Μπετόβεν είχε μια άλλη πλευρά,
και μου αποκαλύφθηκε
μέσω της σχέσης του με τον μικρό Πάμπλο.
Λίγο αφότου τον γνώρισα, η μητέρα του εξαφανίστηκε.
Και έπρεπε να τα βγάλει πέρα μόνος του.
Χωρίς την προστασία της μητέρας του, ένας γορίλας στην ηλικία του
θα ζοριζόταν για να επιβιώσει.
Αλλά μετά συνέβη κάτι αξιοσημείωτο.
Ο Μπετόβεν, ο γιγάντιος ασημόραχος, τον πήρε υπό την προστασία του.
Προσπάθησε να τον φροντίσει όπως θα έκανε η μητέρα του.
Ο Πάμπλο ήταν πάντα δίπλα του.
Παρακολουθούσε.
Και μάθαινε.
Με τον Μπετόβεν ως πατρική φιγούρα,
ο Πάμπλο άρχισε να ακμάζει.
Ήταν μια σχέση που θα άλλαζε τη ζωή του Πάμπλο για πάντα.
Όπως οι γορίλες που γνώρισα…
υπάρχουν πολλές διαφορετικές προσωπικότητες στην ομάδα Πάμπλο σήμερα.
Και υπάρχει κάποιος που μου θυμίζει τον ίδιο τον Πάμπλο.
ΟΥΜΠΙ 2 ΕΤΩΝ
Όχι μόνο του μοιάζει εμφανισιακά,
αλλά φαίνεται να έχει την ίδια τόλμη και περιέργεια.
Αλλά τον έχει συνεπάρει ένας γορίλας συγκεκριμένα.
Ο Ιμφούρα.
ΙΜΦΟΥΡΑ 14 ΕΤΩΝ
Ο Ιμφούρα είναι σε δύσκολη ηλικία.
Είναι στο κατώφλι της ενηλικίωσης,
και η πλάτη του αρχίζει να γίνεται ασημένια.
Αλλά δεν έχει ωριμάσει ακόμα στο μυαλό.
Οι γορίλες είναι πολύ κοινωνικά πλάσματα.
Υπάρχουν μέσα από ένα δίκτυο διαφορετικών σχέσεων
που τους βοηθούν να διαμορφώσουν το ποιοι είναι
και το ποιοι θα γίνουν.
Είναι ξεκάθαρο ότι ο Ιμφούρα έχει μια παιχνιδιάρικη και στοργική πλευρά.
Αλλά το μέγεθος και η δύναμή του του είναι καινούρια.
Κι αυτό δεν έχει περάσει απαρατήρητο.
ΟΥΜΠΟΥΖΟΥ
Ο Ιμφούρα τραυματίστηκε σοβαρά από τον Ουμπούζου.
Φαίνεται βάναυσο,
αλλά κάθε ασημόραχος έχει μια βίαιη πλευρά.
Και είναι φυσικό για τον Ουμπούζου
να προσπαθήσει να εξαλείψει τον ανταγωνισμό.
Αλλά ο Ιμφούρα είναι ακόμα νέος.
Και δεν ήξερε πώς να αμυνθεί.
Η ομάδα Πάμπλο ξυπνάει.
Στα 3.500 μέτρα,
αυτή είναι η κορυφή του ορεινού βασιλείου τους.
Ο Ουμπούζου προχωράει.
Πολλοί ασημόραχοι έχουν κυβερνήσει αυτά τα βουνά.
Τώρα ο Ουμπούζου είναι έτοιμος για τη σειρά του.
Αλλά η υπόλοιπη ομάδα δεν έχει πεισθεί ακόμα,
και η απογοήτευσή του αυξάνεται.
Ο στόχος δεν είναι να τους τρομάξει.
Αλλά να τους δείξει πόσο τρομακτικός μπορεί να γίνει.
Πόσο ικανός θα ήταν ως αρχηγός τους.
Ο Γκιτσουράσι παρακολουθεί.
Αλλά για κάποιον λόγο, δεν αντιδρά.
ΟΥΜΠΟΥΖΟΥ
Όταν κοιτάς έναν οποιοδήποτε γορίλα,
δεν γίνεται να μη φανταστείς τι σκέφτεται ή τι νιώθει.
Τι είναι αυτό που θέλει
ή τι σκοπεύει να κάνει.
Είναι αδύνατο να ξέρουμε με βεβαιότητα.
Μπορούμε απλώς να παρατηρούμε και να αναρωτιόμαστε.
Ένα πράγμα είναι σίγουρο.
Παρά το μέγεθός τους,
οι γορίλες είναι πολύπλοκα και ευαίσθητα πλάσματα.
Είναι όλοι διαφορετικοί,
με τη δική τους προσωπικότητα.
ΓΚΙΤΣΟΥΡΑΣΙ
ΟΥΜΠΟΥΖΟΥ
Και όπως εμείς,
διαμορφώνονται από όλες τις εμπειρίες τους.
Τις καλές
και τις κακές.
ΙΜΦΟΥΡΑ
Οι πληγές του Ιμφούρα επουλώνονται,
αλλά μένει μακριά από την ομάδα.
Σε αυτό το στάδιο της ζωής, οι αρσενικοί γορίλες ίσως απομονωθούν.
Ακόμα και οι οικογένειές τους γίνονται επιφυλακτικές.
ΟΥΜΠΙ
Νεαρά αρσενικά σαν τον Ιμφούρα ενίοτε επιλέγουν να φύγουν από την ομάδα
για να κάνουν δική τους οικογένεια.
Και ενίοτε δεν έχουν άλλη επιλογή από το να φύγουν.
Υπάρχουν κι άλλες ομάδες εκεί έξω.
Ο Ιμφούρα δεν τις βλέπει,
αλλά τις ακούει.
Κάποιες είναι πολύ μεγαλύτερες και ισχυρότερες
από την ομάδα Πάμπλο.
Με τόσο μεγάλους αριθμούς και τόσους ασημόραχους,
τα ξεσπάσματα βίας είναι πιο συχνά.
Αν μία απ' αυτές τις μεγάλες ομάδες τον πετύχει μόνο του,
θα 'ναι εξαιρετικά επικίνδυνο για τον Ιμφούρα.
Ο Ουμπούζου ψάχνει τροφή με κάποιους από την οικογένεια.
Η εμβέλεια της ομάδας Πάμπλο είναι περίπου επτάμισι τετραγωνικά χιλιόμετρα…
και περιέχει πολλά διαφορετικά είδη φυτών
που αποτελούν τη βασική τους διατροφή.
Αλλά οι γορίλες είναι οπορτουνιστές.
Και ο Ουμπούζου έπεσε πάνω σε κάτι διαφορετικό.
Μυρμήγκια.
Μα αυτά είναι εκστρατευτικά μυρμήγκια που έχουν ισχυρά σαγόνια.
Και δαγκώνουν κι αυτά.
Ο ενθουσιασμός προσελκύει κι άλλους.
Μία από τις δουλειές ενός κυρίαρχου ασημόραχου
είναι να καθοδηγήσει την ομάδα σε καλές περιοχές σίτισης…
και, κυρίως, να ενώνει την ομάδα.
ΟΥΜΠΟΥΖΟΥ
Η επιρροή του Ουμπούζου αυξάνεται.
Οι ασημόραχοι επικοινωνούν με πολύπλοκους τρόπους…
ΓΚΙΤΣΟΥΡΑΣΙ
ΟΥΜΠΟΥΖΟΥ
…και η γλώσσα του σώματος παίζει μεγάλο ρόλο.
ΟΥΜΠΟΥΖΟΥ
Το πού κάθεσαι
και το πώς κινείσαι λένε πολλά.
ΓΚΙΤΣΟΥΡΑΣΙ
Ο Ουμπούζου προκαλεί τον Γκιτσουράσι
κινούμενος κατευθείαν προς αυτόν.
Ως αρχηγός της ομάδας, ο Γκιτσουράσι πρέπει να τον αντιμετωπίσει.
Αλλά δεν κάνει τίποτα.
Η Τέτα παρακολουθεί προσεκτικά.
Οι αντιπαραθέσεις μεταξύ ασημόραχων μπορεί να κλιμακωθούν γρήγορα.
Ο Ουμπούζου επιτίθεται.
Οι ασημόραχοι έχουν διπλάσιο μέγεθος από αυτό ενός ενήλικα άντρα.
Είναι πολύ πιο δυνατοί.
Οι τσακωμοί ίσως καταλήξουν σε θάνατο.
Ο Ουμπούζου βγαίνει αλώβητος.
Αλλά ο Γκιτσουράσι είναι άφαντος.
Ο Γκιτσουράσι επέζησε του τσακωμού.
Αλλά νικήθηκε.
Κυριάρχησε το νεότερο αρσενικό μπροστά σε όλη την ομάδα.
Ως κυρίαρχο θηλυκό,
η Τέτα πρέπει να δείξει ποιον υποστηρίζει.
Φεύγει με το πιο ηλικιωμένο αρσενικό.
Και η ομάδα την ακολουθεί.
Μετά από πέντε χρόνια αρχηγίας,
ο Γκιτσουράσι έχει κερδίσει την αφοσίωσή τους.
Ο Ουμπούζου απορρίφθηκε.
Δεν έχουν όλοι οι ασημόραχοι ηγετικές ικανότητες.
Η επιτυχία ή η αποτυχία εξαρτάται από τον χαρακτήρα.
Γνώρισα τον Πάμπλο όταν ήταν τριών ετών.
Αλλά ήταν ξεκάθαρο ακόμα και τότε ότι διέθετε έναν μοναδικό χαρακτήρα.
Υιοθετημένος και μεγαλωμένος από έναν ισχυρό ασημόραχο,
όταν έγινε 18,
ήταν έτοιμος να ηγηθεί μόνος του.
ΠΑΜΠΛΟ 18 ΕΤΩΝ
Έφυγε για να φτιάξει τη δική του ομάδα,
την ομάδα Πάμπλο.
Ωστόσο, ο Πάμπλο ήταν ένας αντισυμβατικός ηγέτης.
Όταν τον προκάλεσε ένας αντίπαλος ασημόραχος
μέσα από την ομάδα του,
αντί να παλέψει,
ο Πάμπλο βρήκε την ευκαιρία
να σχηματίσει μια ισχυρή συμμαχία μαζί του.
Αντικαθιστώντας την επιθετικότητα με τη συνεργασία μεταξύ τους,
έκαναν την ομάδα τους ολοένα και πιο δυνατή.
Στο απόγειό της, η ομάδα Πάμπλο αριθμούσε 65 γορίλες.
Ήταν η μεγαλύτερη ομάδα ορεινών γοριλών.
Ανάμεσά τους ήταν και ένας νεαρός
που μια μέρα θα γινόταν ο ίδιος αρχηγός.
O Γκιτσουράσι.
Αλλά τώρα, η κυριαρχία του Γκιτσουράσι αμφισβητείται.
Το ερώτημα είναι αν θα αντεπιτεθεί
ή αν μπορεί να μάθει να συνεργάζεται με τον Ουμπούζου.
Παρότι νίκησε τον Γκιτσουράσι στον καβγά,
ο Ουμπούζου δεν αναγνωρίζεται ακόμα ως αρχηγός
από την υπόλοιπη ομάδα.
Ή την Τέτα.
Χωρίς την υποστήριξη του κυρίαρχου θηλυκού,
ο Ουμπούζου μπορεί να μην κερδίσει ποτέ την ομάδα.
Αλλά η αφοσίωση της Τέτα μπορεί να αλλάζει.
Φεύγοντας από το πλευρό του Γκιτσουράσι και πηγαίνοντας στον Ουμπούζου…
σηματοδοτεί την υποστήριξή της στο νεότερο αρσενικό.
Κι ο Γκιτσουράσι κάνει στην άκρη.
Ο Ουμπούζου είναι πλέον ο αρχηγός της ομάδας Πάμπλο.
Αλλά αυτή είναι μόνο η αρχή.
Η ανάληψη της αρχηγίας είναι ένα πράγμα.
Κι άλλο είναι το να μείνεις στην κορυφή και να τους προστατεύεις όλους.
Υπάρχει μια νέα άφιξη στην ομάδα.
Ένα θηλυκό που μετανάστευσε από την άλλη πλευρά του βουνού.
Η Ινιάνγκε έφυγε από την ομάδα όπου γεννήθηκε
και μπήκε στην ομάδα Πάμπλο,
για να κάνει δική της οικογένεια.
ΙΝΙΑΝΓΚΕ 6 ΕΤΩΝ
Είναι μια δύσκολη κίνηση, αλλά οδηγείται από το ένστικτο.
Κι έτσι αποφεύγεται η αιμομιξία.
Πρέπει να διαμορφώσει τις δικές της σχέσεις εδώ,
αλλά είναι ακόμα μια ξένη για την ομάδα Πάμπλο.
Πρέπει να κινηθεί προσεκτικά.
ΟΥΜΠΟΥΖΟΥ
Ο Ουμπούζου και ο Γκιτσουράσι προσαρμόζονται στη νέα τους σχέση.
Τώρα που ο Ουμπούζου είναι επικεφαλής,
πρέπει να μάθει να μετριάζει την επιθετικότητά του,
και ο Γκιτσουράσι πρέπει να μάθει να σέβεται την εξουσία του.
Είναι τεταμένη η ατμόσφαιρα,
αλλά η γλώσσα του σώματος δείχνει ότι αναπτύσσεται ένα επίπεδο συνεργασίας,
που καθησυχάζει την υπόλοιπη ομάδα.
Καθώς βρίσκονται μεταξύ ύπνου και ξύπνιου…
μια ισχυρή αίσθηση ομαδικότητας και ενότητας εκφράζεται
με μια αλυσίδα τρυφερών σωματικών επαφών.
Οι στενοί και αδιαμφισβήτητοι δεσμοί
μιας ενωμένης οικογένειας γοριλών.
Τα νεότερα μέλη της ομάδας δεν ξεκουράζονται για πολλή ώρα.
Ο Ούμπι είναι κι αυτός ζωηρός.
Και αφήνει τη μητέρα του για να εξερευνήσει.
Ο Ιμφούρα αναρρώνει από άλλον έναν καβγά.
Έχει χάσει σχεδόν κάθε ουσιαστική επαφή με την ομάδα.
Φαίνεται ότι ο Ούμπι είναι ο μόνος φίλος που έχει απομείνει στον Ιμφούρα.
Αλλά κάτι δεν πάει καλά.
Η μητέρα του Ούμπι είναι εκεί κοντά.
Φαίνεται να στέλνει ένα μήνυμα στον Ιμφούρα.
"Μείνε μακριά από το μωρό μου".
Όλοι γυρίζουν την πλάτη στον Ιμφούρα.
Η Ινιάνγκε, το νεοφερμένο θηλυκό,
παρακολουθεί την ομάδα εδώ και λίγο καιρό.
Ειδικά την Τέτα.
Είναι το κυρίαρχο θηλυκό.
Αυτή μπορεί να είναι μια πολύ σημαντική σχέση για την Ινιάνγκε.
Αν η Τέτα επιτρέψει στην Ινιάνγκε να πλησιάσει την οικογένειά της,
θα στείλει ένα μήνυμα στην υπόλοιπη ομάδα.
ΟΥΜΠΟΥΖΟΥ
Και η Τέτα φαίνεται να την καλωσορίζει.
Εμπιστεύεται την Ινιάνγκε μέχρι και να κρατήσει το μωρό της.
Τα νεαρά θηλυκά το κάνουν ενστικτωδώς.
Τα προετοιμάζει για τη μητρότητα.
Η άφιξη της Ινιάνγκε είναι θετικό σημάδι
για την ομάδα Πάμπλο και τον Ουμπούζου.
Οι οικογένειες γοριλών πάντα επιθυμούν να μεγαλώσουν.
Η ισχύς εν τη ενώσει.
Η Ινιάνγκε ήρθε σε μια πολύ καλή στιγμή.
Ο Ουμπούζου, έχοντας αναλάβει την αρχηγία,
θέλει να αποκτήσει δικούς του απογόνους.
Με νέα θηλυκά να έρχονται…
και, αν όλα πάνε καλά, νέα μωρά στον ορίζοντα,
η ομάδα μπορεί να μεγαλώσει
και να γίνει πιο ισχυρή υπό την αρχηγία του Ουμπούζου.
Ο Ιμφούρα έχει αποκλειστεί από την ομαδική ζωή
εδώ και πολλούς μήνες.
Τώρα κατεβαίνει το βουνό μόνος του.
Ένας τοίχος σηματοδοτεί το όριο του δάσους των γοριλών.
Ο Ιμφούρα έφτασε στην άκρη του κόσμου τους.
Έχει περάσει στον κόσμο των ανθρώπων.
Οι άνθρωποι ζουν εδώ για χιλιάδες χρόνια.
Κι αυτοί, επίσης, εξαρτώνται από τη γη.
Η σχέση ανάμεσα σε ανθρώπους και γορίλες
ήταν πάντα δύσκολη.
Όταν ήμουν στη Ρουάντα πριν από 50 χρόνια,
η λαθροθηρία είχε ωθήσει τον πληθυσμό των γοριλών στο χείλος της εξαφάνισης.
Είχαν μείνει μόνο 250 γορίλες στα όρη Βιρούνγκα.
Μπορεί να μην είχαν μείνει ορεινοί γορίλες
αν δεν ήταν η Ντάιαν Φόσι.
Όταν λαθροθήρες άρχισαν να σκοτώνουν τους γορίλες που 'χε γνωρίσει κι αγαπήσει…
ΝΤΙΤΖΙΤ 1965-1977
ΘΕΙΟΣ ΜΠΕΡΤ
…αφιέρωσε τη ζωή της στην προστασία τους…
με κάθε δυνατό μέσο.
ΝΤΑΪΑΝ ΦΟΣΙ 1932 - 1985
ΚΑΝΕΙΣ ΔΕΝ ΑΓΑΠΗΣΕ ΤΟΥΣ ΓΟΡΙΛΕΣ ΠΙΟ ΠΟΛΥ
Ακόμα και μετά τον θάνατό της,
η πρωτοποριακή της μελέτη για τους γορίλες συνέχισε.
Με τα χρόνια,
πολλοί άλλοι εμπνεύστηκαν για να προστατεύσουν τους γορίλες
από τη Ρουάντα και όχι μόνο.
Και οι προσπάθειες διατήρησής τους έγιναν όλο και πιο επιτυχημένες.
Σήμερα, το πλήθος των γοριλών της Ρουάντα έχει ανακάμψει σε μεγάλο βαθμό.
Αλλά ενώ ο πληθυσμός τους αυξήθηκε,
δεν αυξήθηκαν και τα βουνά.
Τι σημαίνει αυτό για τον Ιμφούρα;
Και πού θα πάει;
Πολλοί γορίλες συνωστίζονται στον ίδιο χώρο.
Αυτό αλλάζει τη συμπεριφορά τους
και τις σχέσεις μεταξύ τους.
Ο Ιμφούρα δεν είναι ευπρόσδεκτος στην ομάδα Πάμπλο.
Ανέβηκε ψηλά στο βουνό
και κατέβηκε μέχρι κάτω.
Στερεύουν οι επιλογές του.
Ίσως προορίζεται να ζήσει ως μοναχικός ασημόραχος,
το πιο απρόβλεπτο ζώο στο βουνό.
Ο Ουμπούζου έχει εξασφαλίσει την κορυφή.
Η ομάδα είναι σταθερή και μεγαλώνει.
Υπάρχουν δύο ολοκαίνουρια μωρά.
Ένα από αυτά είναι της Ινιάνγκε.
Ο πρώτος απόγονος του Ουμπούζου αφότου έγινε αρχηγός.
Τα νεογέννητα εξαρτώνται ολοκληρωτικά από τις μητέρες τους.
Και οι μητέρες είναι ολοκληρωτικά αφοσιωμένες στα μωρά τους.
Είναι αχώριστοι για τους πρώτους μήνες της ζωής.
Η Ινιάνγκε έγινε μητέρα για πρώτη φορά,
και είναι λογικό να έχει άγχος.
Ο Ουμπούζου την προσέχει διαρκώς
και τα πάει καλά στο να την προστατεύει.
Αλλά, ως κυρίαρχος ασημόραχος,
ο Ουμπούζου δεν μπορεί να προσέχει μόνο την Ινιάνγκε.
Υπάρχουν κι άλλα θηλυκά που θέλουν την προσοχή του.
Αυτό το επιδεικτικό φέρσιμο είναι μια πρόσκληση για ζευγάρωμα.
Ο Ουμπούζου δέχεται
και αφήνει την ομάδα απροστάτευτη.
ΙΝΙΑΝΓΚE
Όσο ο Ουμπούζου είχε την προσοχή του αλλού,
συνέβη κάτι τρομερό.
Το μωρό της Ινιάνγκε σκοτώθηκε.
Οι τραυματισμοί δείχνουν ότι ο υπαίτιος ήταν ένας γορίλας.
Τα άλλα θηλυκά της ομάδας στέκονται γύρω της.
Μόνο η Ινιάνγκε ξέρει τι ακριβώς συνέβη…
και ποιος είναι υπεύθυνος.
Μπορεί να είναι νεοφερμένη στην ομάδα,
αλλά η απώλειά της φαίνεται να τους έχει επηρεάσει όλους.
Η Ινιάνγκε έχει απομακρυνθεί.
Αλλά τουλάχιστον δεν είναι μόνη.
Ο Ουμπούζου ήταν ο πατέρας του μωρού.
Αλλά απέτυχε να υπερασπιστεί την Ινιάνγκε και το μωρό τους.
Έχουν περάσει τέσσερις μέρες
από τότε που σκοτώθηκε το μωρό της Ινιάνγκε.
Όταν χάνεται ένα μωρό μ' αυτόν τον τρόπο,
η ομάδα μπορεί να χάσει την εμπιστοσύνη της στον αρχηγό.
Η ομάδα μπορεί ακόμα και να διαλυθεί.
Αλλά προς το παρόν, είναι μαζεμένοι γύρω από τον Ουμπούζου.
Και η Ινιάνγκε είναι δίπλα του.
Κάτι την τρόμαξε.
Ο Ιμφούρα επέστρεψε.
Η αντίδρασή της λέει στον Ουμπούζου όλα όσα πρέπει να μάθει.
Ο Ιμφούρα σκότωσε το μωρό της Ινιάνγκε.
Και τώρα αποτελεί απειλή για όλους.
Ο Ουμπούζου επιτίθεται.
Αλλά τώρα, ο Ιμφούρα είναι πολύ πιο δυνατός.
Έρχεται και ο Γκιτσουράσι.
Ο Ιμφούρα ξεφεύγει.
Αλλά δεν έχει πάει μακριά.
Τον τελευταίο χρόνο,
ενώ έχει αποκλειστεί από την ομαδική ζωή,
δεν την εγκατέλειψε τελείως.
Τώρα, όμως, ξεπέρασε τα όρια.
Σκότωσε ένα μέλος της οικογένειάς του.
Η ομάδα έχει μαζευτεί γύρω από τον αρχηγό της, τον Ουμπούζου.
Και τώρα τους οδηγεί σε μια αποστολή.
Ο Ιμφούρα ανεβαίνει στο βουνό.
Όμως, δεν είναι μόνος.
Ο Ουμπούζου είναι πίσω του,
με την Τέτα και τον Γκιτσουράσι στο πλευρό του.
Διώχνουν μακριά τον Ιμφούρα.
Ο Ιμφούρα περνάει στην επόμενη κοιλάδα
μόνος.
Ίσως ήταν γραφτό να καταλήξει εδώ.
Ή ίσως ένας γορίλας να μην αντέχει άλλους ξυλοδαρμούς.
Ο Ιμφούρα μπορεί να περιπλανηθεί στα βουνά μόνος για χρόνια.
Ή ίσως βρει κάποτε μια δική του οικογένεια.
Ο χρόνος θα δείξει.
Υπάρχει τουλάχιστον ένα μέλος της ομάδας
στο οποίο θα λείψει ο Ιμφούρα.
Ο Ούμπι είναι πολύ μικρός για να καταλάβει τα γεγονότα
που εκτυλίχθηκαν εδώ.
Αλλά ο Ιμφούρα ήταν φίλος του.
Και τώρα ο φίλος του έφυγε.
Ωστόσο, ο Ούμπι, όπως ο μικρός Πάμπλο, είναι πολύ ευπροσάρμοστος.
Και δείχνει πρόθυμος να κάνει έναν νέο μεγάλο φίλο.
Τον Ουμπούζου.
Ήταν μια δύσκολη χρονιά για τον Ουμπούζου,
αλλά προσαρμόστηκε στον ρόλο του αρχηγού.
Ίσως τώρα η φιλία με τον Ούμπι να είναι αυτό ακριβώς που χρειάζεται στη ζωή του.
Ο Γκιτσουράσι δεν είναι πια επικεφαλής εδώ,
αλλά έχει αναλάβει έναν νέο ρόλο υποστηρίζοντας
έναν νεότερο, δυνατότερο ασημόραχο γορίλα.
Έχει πολλές γνώσεις και θα βοηθήσει πολύ τον Ουμπούζου.
Μπορεί να είναι ο πιο σημαντικός ρόλος της ζωής του.
Η Τέτα έπαιξε κρίσιμο ρόλο
στη στήριξη της μετάβασης της αρχηγίας.
Εκείνη κι η οικογένειά της τα πάνε καλά.
Το μωρό της είναι πλέον σχεδόν δύο ετών.
Αποκτά περισσότερη δύναμη
και χαρακτήρα.
Η Ινιάνγκε πέρασε δύσκολα.
Έχασε το πρώτο της μωρό,
και μπορούμε μόνο να φανταστούμε ότι αυτό θα τη σημαδέψει για καιρό.
Αλλά είναι πλέον μέλος της ομάδας Πάμπλο…
και ανήκει σε κάτι
που βρίσκεται στην καρδιά της ζωής ενός γορίλα.
Την οικογένεια.
Η ομάδα Πάμπλο δεν είναι η τέλεια οικογένεια.
Καμία οικογένεια δεν είναι.
Αλλά έχουν μείνει ενωμένοι σε κάποιες πολύ δύσκολες στιγμές.
Και τώρα τα πράγματα πάνε καλά για την ομάδα Πάμπλο.
Και πάνε καλά για όλο το είδος.
Σήμερα υπάρχουν πάνω από 600 ορεινοί γορίλες
στα όρη Βιρούνγκα.
Ο πληθυσμός τους υπερδιπλασιάστηκε από τότε που ήμουν εκεί 50 χρόνια πριν.
Είναι μία από τις καλύτερες ιστορίες επιτυχίας διατήρησης που έχω δει.
Και ίσως αυτό οφείλεται στο βαθύ δέσιμο
που νιώθουν οι άνθρωποι για τους γορίλες.
Είναι ένα δέσιμο που μου έμεινε για όλη μου τη ζωή.
Και όλα ξεκίνησαν με έναν ξεχωριστό μικρό γορίλα.
Παρά το δύσκολο ξεκίνημα στη ζωή του,
ο Πάμπλο έγινε ένας δυνατός και χαρισματικός αρχηγός.
Παρέμεινε αφοσιωμένος στην οικογένειά του
μέχρι το τέλος.
Αυτές είναι κάποιες από τις τελευταίες εικόνες του Πάμπλο.
Στα 33 του,
ενώ υπερασπιζόταν την ομάδα του από έναν αντίπαλο γορίλα,
ο μεγάλος ασημόραχος σκοτώθηκε.
Δεν θα τον ξεχάσω ποτέ…
ούτε τον αντίκτυπο που είχε πάνω μου.
ΠΑΜΠΛΟ 1974 - 2008
Η φράση που χρησιμοποιώ είναι
"Υπάρχει πιο πολύ νόημα όταν ανταλλάζεις ένα βλέμμα με έναν γορίλα
από κάθε άλλο ζώο που ξέρω".
Και επιμένω σ' αυτό.
Νομίζω ότι είναι αλήθεια.
Υποτιτλισμός: Γκέλη Τόγια